
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού Λειτουργίας του Βιοτεχνικού 

Πάρκου Ζερβοχωρίων. 

Τροποποίηση συστατικής πράξης της Δημοτικής Επι¬ 
χείρησης Ύδρευσης και Αποχέτευσης Καλλιθέας 
Νομού Δωδεκανήσου (Δ.Ε.Υ.Α.Κ.). 2 


ΑΠΟΦΑΣΕΙ Σ 

Αριθ. Φ/Α/7.6/25858/11 (1) 

Έγκριση Κανονισμού Λειτουργίας του Βιοτεχνικού Πάρ¬ 
κου Ζερβοχωρίων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

1. Τις διατάξεις του νόμου 2545/1997 «Βιομηχανικές και 
Επιχειρηματικές Περιοχές και άλλες διατάξεις» (ΦΕΚ 
254/Α/97) και ειδικότερα το άρθρο 12 αυτού. 

2. ΤοΠ.Δ. 121 ΦΕΚ 84/10.3.2004 «Διορισμός Υπουργών 
και Υφυπουργών». 

3. Τις διατάξεις του νόμου 1558/1985 «Κυβέρνηση και 
Κυβερνητικά όργανα» (ΦΕΚ 137/Α/85) όπως τροποποιή¬ 
θηκε και συμπληρώθηκε από το Ν. 2081/1992 (ΦΕΚ 
89/Α/92) και το Ν. 2469/1997 (ΦΕΚ 38/Α/97). 

4. Το Π.Δ. 456/25.9.1985 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λπ.» ( ΦΕΚ 
163/Α/85) και ειδικότερα το άρθρο 1 εδαφ.(α) και το άρ¬ 
θρο 2 παρ. 1 αυτού. 

5. Το Π.Δ. 229/10.7.1986 «Σύσταση και Οργάνωση της 
Γενικής Γραμματείας Βιομηχανίας» (ΦΕΚ 96/Α/86) όπως 
τροποποιήθηκε με τις διατάξεις του Π.Δ. 396/1989 «Ορ¬ 
γάνωση της Γενικής Γραμματείας Βιομηχανίας» (ΦΕΚ 
172/Α/89) και του ΠΔ 189/1995 (ΦΕΚ 99/Α/95) «Συμπλή¬ 
ρωση και τροποποίηση διατάξεων του ΠΔ 396/1989». 

6. Την υπ’ αριθμ. 14725/805 Κοινή Υπουργική Απόφαση 
(ΦΕΚ1237/Β/1.9.2003) που αναφέρεται στον «Καθορισμό 
του Φορέα, της θέσης, της έκτασης και των ορίωντου Βιο¬ 
τεχνικού Πάρκου Ζερβοχωρίων Νομού Χαλκιδικής, έγκρι¬ 
σης του Φορέα ΒΕΠΕ και της Μελέτης Περιβαλλοντικών 
Επιπτώσεων του ΒΙΟ.ΠΑ. 


7. Την υπ’ αριθμ. 1680/23.12.2004 αίτηση του Φορέα 
Ίδρυσης του Βιοτεχνικού Πάρκου Ζερβοχωρίου για την 
έγκριση του κανονισμού λειτουργίας αυτού. 

8. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27 του Ν. 2081/1992 και το 
γεγονός ότι από τις κανονιστικές διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ 154/Α/92). 

9. Το αρ. 3 παρ. ΙΙΒτης υπ’ αριθμ. 7154/29.4.2004 (ΦΕΚ 
665/Β/04) Απόφασης του Υπουργού Ανάπτυξης περί με¬ 
ταβίβασης στο Γ ενικό Γ ραμματέα Βιομηχανίας, στους Γ ε¬ 
νικούς Διευθυντές, στους Διευθυντές και λοιπούς προϊ¬ 
σταμένους υπηρεσιακών μονάδων της ΓΓΒ του Υπουρ¬ 
γείου Ανάπτυξης του δικαιώματος να υπογράφουν με 
εντολή του Υπουργού, αποφασίζουμε: 

ΑΡΘΡΟ 1 

Εγκρίνεται ο Κανονισμός Λειτουργίας που καταρτίσθη¬ 
κε και υποβλήθηκε από τον Φορέα Ίδρυσης του Βιοτεχνι¬ 
κού Πάρκου Ζερβοχωρίου και έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΟΤΕΧΝΙΚΟΥ ΠΑΡΚΟΥ 
ΖΕΡΒΟΧΩΡΙΟΥ ΧΑΛΚΙΔΙΚΗΣ 

ΠΡΟΟΙΜΙΟ 

Ο παρών κανονισμός ρυθμίζει την διοίκηση, τη διαχείρι¬ 
ση και την εν γένει λειτουργία του ΒΙΟ.ΠΑ. Ζερβοχωρίων 
σύμφωνα με το άρθρο 12, παράγραφος 1 του Ν. 2545/ 


ΟΡΟΙ ΚΑΙ ΠΡΟΫΠΟΘΕΣΕΙΣ ΕΓΚΑΤΑΣΤΑΣΗΣ ΚΑΙ ΛΕΙ¬ 
ΤΟΥΡΓΙΑΣ ΕΠΙΧΕΙΡΗΣΕΩΝ ΒΙΟ.ΠΑ. ΖΕΡΒΟΧΩΡΙΩΝ 

Άρθρο Ιο 

1.1 Στο ΒΙΟ.ΠΑ. Ζερβοχωρίων εγκαθίστανται σύμφωνα 
με το εδαφ (γ) παρ. 1 του νόμου 2545/1997 βιομηχανικές 
ή βιοτεχνικές επιχειρήσεις και επαγγελματικά εργαστή¬ 
ρια χαμηλής όχλησης όπως νοούνται στο άρθρο 1 της 
10537/18.2.1993 απόφασης των Υπουργών Περιβάλλο¬ 
ντος Χωροταξίας και Δημοσίων έργων και Ανάπτυξης σε 
συνδυασμό με το εδάφιο (α) της παρ. 1 του άρθρου 2 ως 
καιτο εδάφιο (β) της παρ. 2του άρθρου 2του ίδιου νόμου 
την κοινή Υπουργική απόφαση 69269/5387/25.10.1990 



























6808 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και την αποφ. 45964/5.1.2000 «Έγκριση περιβαλλοντικών 
όρων για το υπό ίδρυση ΒΙΟ.ΠΑ. Ζερβοχωρίων νομού 
Χαλκιδικής» με εξαίρεση τις μονάδες με αντλούμενη πα¬ 
ροχή νερού μεγαλύτερη των 50μ3 /ημέρα και οι οποίες 
παράγουν υγρά απόβλητα από την παραγωγική τους 
δραστηριότητα. Προϋπόθεση εγκατάστασης των παρα¬ 
πάνω μονάδων στο ΒΙΟ.ΠΑ. Ζερβοχωρίων είναι ότι το 
αντικείμενό τους δενπροκαλεί κινδύνους εκρήξεων, πυρ¬ 
καγιάς, διαφυγής ασφυκτικών ή τοξικών αερίων, διαρ¬ 
ροής διαβρωτικών, τοξικών ή καυστικών υγρών και εν γέ- 
νει ουσιών, οι οποίες στις αναμενόμενες από τη συνήθη 
λειτουργία της επιχείρησης συγκεντρώσεις μπορούν να 
προκαλέσουν βλάβη σε ανθρώπους ή πράγματα. 

1.2 Οι παραπάνω προϋποθέσεις αφορούν οποιαδήποτε 
φάση της παραγωγής, συσκευασίας, αποθήκευσης, με¬ 
ταφοράς πρώτων και βοηθητικών υλών ή τελικών προϊό¬ 
ντων καθώς και διάθεσης αερίων, υγρών και στερεών 
αποβλήτων. 

1.3 Για τηντήρηση των όρων αυτών, ο Φορέας Διαχείρι¬ 
σης του ΒΙΟ.ΠΑ. Ζερβοχωρίων έχει το δικαίωμα να προ¬ 
βαίνει: 

α. στην εξέταση όλων των αναγκαίων τεχνικών στοιχεί¬ 
ων προ της εγκατάστασης της επιχείρησης επ’ αυτού. Σε 
περίπτωση μη πλήρωσης των όρων που περιγράφονται 
στις παραγράφους 1.1 και 1.2, ο Φορέας Διαχείρισης δια¬ 
τηρεί το δικαίωμα άρνησης εγκατάστασης των εν λόγω 
επιχειρήσεων. 

β. στη διενέργεια ελέγχων κατά τη λειτουργία της επι¬ 
χείρησης και στην ενημέρωση και πρόσκληση των υγειο¬ 
νομικών ή άλλων αρμόδιων υπηρεσιών προς επιβολή των 
κατά νόμο κυρώσεων σε περίπτωση παραβιάσεωντων κα¬ 
νόνων αυτών. 

1.4 Στο ΒΙΟ.ΠΑ. Ζερβοχωρίων όπως προβλέπεται από 
την παράγραφο 1 του άρθρου 2 του Ν. 2545/1997 επιτρέ¬ 
πεται η εγκατάσταση των αναγκαίων επιχειρήσεων παρο¬ 
χής υπηρεσιών, δημοσίων αρχών και υπηρεσιών κοινής 
ωφέλειας οι οποίες εξυπηρετούν τις εγκατεστημένες στο 
ΒΙΟ.ΠΑ. μονάδες. Προϋπόθεση για την εγκατάσταση 
όλων αυτών είναι να υπάρχει επαρκής χώρος και ευχέρεια 
ικανοποίησης αιτήσεων για την εγκατάσταση των επιχει¬ 
ρήσεων που προβλέπονται από το άρθρο 1 παρ. 1 του πα¬ 
ρόντος κανονισμού οι οποίες και προτιμώνται. 

1.5 Προκειμένου μία παραγωγική μονάδα ή βιοτεχνική 
επιχείρηση ή επαγγελματικό εργαστήριο να εγκαταστα¬ 
θεί εντός του ΒΙΟ.ΠΑ. Ζερβοχωρίων πρέπει να υποβάλλει 
αίτηση επί ειδικού εντύπου του Φορέα Διαχείρισης συνο- 
δευόμενη από οικονομικό, τεχνικό και περιβαλλοντικό 
φάκελο. Στην περίπτωση στην οποία ο ενδιαφερόμενος 
δεν είναι ιδιοκτήτης γης τότε στην αίτηση εγκατάστασης 
θα πρέπει να περιληφθεί είτε η υπογεγραμμένη μεταξύ 
της επιχείρησης και του ιδιοκτήτη της γης σύμβαση πα¬ 
ραχώρησης χρήσεωςτου ακινήτου είτε προσύμφωνο που 
αφορά την εν λόγω σύ μβαση. 

Ο Φορέας διαχείρισης αξιολογεί και αποφαίνεται αιτιο¬ 
λογημένα περί της αποδοχής ή μη της αίτησης εγκατά¬ 
στασης εντός τριμήνου από την υποβολή της. 

1.6 Η ενδιαφερόμενη επιχείρηση πρέπει εντός προθε¬ 
σμίας τριών μηνών από την ημερομηνία που ο Φορέας 
Διαχείρισης θα της γνωστοποιήσει τους όρους με τους 
οποίους έγινε αποδεκτό το αίτημα της να προχωρήσει 
στην υπογραφή της σύμβασης παραχώρησης του ακινή¬ 
του εάν αυτό δεν έχει πραγματοποιηθεί προ της υποβο¬ 
λής της αίτησης εγκατάστασης. 


1.7 Για την οικοδόμηση των κτιριακών της εγκαταστά¬ 
σεων και γενικότερα για την εγκατάσταση και λειτουργία 
εντός του Βιοτεχνικού Πάρκου θα πρέπει η επιχείρηση να 
είναι εφοδιασμένη με όλες τις απαιτούμενες από την ισχύ- 
ουσα νομοθεσία αντίστοιχες άδειες. 

1.8 Η επιχείρηση μπορεί να μεταβάλλει τον παραγωγικό 
σκοπό που δηλώνεται στο Σύμφωνο εγκατάστασης του 
άρθρου 2.2 του παρόντος μόνο μετά από έγγραφη συναί¬ 
νεση και κατά την απόλυτη κρίση του Φορέα Διαχείρισης 
και αφού υποβάλλει έγγραφα και αιτιολογημένα το αίτη¬ 
μα της. Σε κάθε περίπτωση, η νέα δραστηριότητα που θα 
προκύψει από την τροποποίηση πρέπει να πληρεί τους 
όρους της παραγράφου 1.1 του παρόντος. 

1.9 Τα αναφερόμενα στις παραγράφους 1.8 και 1.9 πρέ¬ 
πει να αποτελούν όρους του αναφερόμενου στην παρά¬ 
γραφο 2 του άρθρου 2 Συμφώνου Εγκατάστασης. Επίσης 
τα αναφερόμενα στις παραγράφους 1.8 και 1.9 ισχύουν 
και για τους καθολικούς και εδικούς εν γένει διαδόχους 
των αρχικών ιδιοκτητών. 

Άρθρο 2ο 

2.1 Η εγκατάσταση επιχείρησης, δημόσιας αρχής ή 
υπηρεσίας κοινής ωφέλειας που περιλαμβάνεται στα ορι¬ 
ζόμενα από τις παραγράφους 1.1 και 1.4 του παρόντος 
κανονισμού γίνεται είτε δια της μεταβιβάσεως της κυριό¬ 
τητας ή συστάσεως εμπραγμάτου δικαιώματος επί του 
κτίσματος ή τμήματος της περιοχής, είτε με μίσθωση ή 
άλλη ενοχική σχέση υπό όρους που συμφωνούνται σε κά¬ 
θε περίπτωση μεταξύ του Φορέα Διαχείρισης και του εκ¬ 
προσώπου της επιχείρησης της δημοσίας αρχής ή της 
υπηρεσίας κοινής ωφέλειας, στα πλαίσια των όρων του 
παρόντος κανονισμού και πάντοτε ενώπιον συμβολαιο¬ 
γράφου. 

2.2 Μεταξύ του Φορέα Διαχείρισης και της επιχείρησης 
που ενδιαφέρεται να εγκατασταθεί στο ΒΙΟ.ΠΑ. Ζερβο¬ 
χωρίων υπογράφεται Σύμφωνο Εγκατάστασης το οποίο 
ρυθμίζει στο πλαίσιο του παρόντος κανονισμού και των 
αποφάσεων του Φορέα Διαχείρισης για το σύνολο των 
εγκατεστημένων επιχειρήσεων την εγκατάσταση και τη 
λειτουργία της επιχείρησης . Στο εν λόγω σύμφωνο περι¬ 
λαμβάνονται τα εξής: 

Α. Οι όροι εγκατάστασης καθώς και οι όροι λειτουργίας 
της εγκαθιστάμενης επιχείρησης. 

Β. Ρυθμίσεις που αφορούν στις προθεσμίες έναρξης 
και περάτωσης εργασιών. 

Γ. Ρητή Δήλωση της εγκαθιστάμενης επιχείρησης ότι 
αποδέχεται την εφαρμογή σε αυτήν των διατάξεων του 
παρόντος κανονισμού. 

Δ. Ρήτρες συμμόρφωσης της εγκαθιστάμενης επιχεί¬ 
ρησης σε περίπτωση μη τήρησης των όρων που συνυπο¬ 
γράφονται στο εν λόγω σύμφωνο. 

2.2.1 Ο αγοραστής ή ενοικιαστής οικοπέδου στο 
ΒΙΟ.ΠΑ. Ζερβοχωρίου οφείλει, εντός χρονικού διαστήμα¬ 
τος 3 (τριών) ετών από την ημερομηνία αγοράς ή ενοικία- 
σης αυτού, να ολοκληρώσει την επένδυση για την οποία 
έγινε η αγορά ή η ενοικίασητου οικοπέδου. Σε περίπτωση 
που η επένδυση δεν πραγματοποιηθεί μέσα στο προανα- 
φερόμενο χρονικό διάστημα, ο επενδυτής δύναται να ζη¬ 
τήσει παράταση για την υλοποίηση της επένδυσης του 
από την ΒΙΟ.ΠΑ. Ζερβοχωρίου ή τον φορέα διαχείρισης 
του ΒΙΟ.ΠΑ. Ζερβοχωρίου, έως ένα (1) επί πλέον έτος. 

2.2.2. Αν και στο χρονικό αυτό διάστημα δεν ολοκληρώ¬ 
σει την επένδυση τότε: 

• εφόσον εντός του οικοπέδου δεν έχουν γίνει πάγιες 
οικοδομικές εργασίες αυτομάτως το οικόπεδο επανέρχε¬ 
ται στην ιδιοκτησία της ΒΙΟ.ΠΑ. Ζερβοχωρίου και στον 
επενδυτή καταβάλλεται το 60% του καταβληθέντος από 
αυτόν έως εκείνη την χρονική στιγμή τιμήματος, ή λύεται 
άμεσα η ενοικίαση. 

• εφόσον εντός του οικοπέδου έχουν γίνει πάγιες οικο¬ 
δομικές εργασίες, αυτές εκτιμούνται από τον Φορέα Διοί¬ 
κησης και Διαχείρισης του ΒΙΟ.ΠΑ. Ζερβοχωρίου. ή την 
ΒΙΟ.ΠΑ. Ζερβοχωρίου, λαμβάνοντας υπόψη και τις ανα- 
φερόμενες αντίστοιχες δαπάνες στην αίτηση του ενδια¬ 
φερομένου. Στην συνέχεια οικόπεδο και πάγια εντός αυ¬ 
τού εκτίθενται σε ανοικτή πλειοδοτική δημοπρασία, που 
διενεργείται από τον Φορέα Διοίκησης και Διαχείρισης 
του ΒΙΟ.ΠΑ. Ζερβοχωρίου, με την άνευ όρων συνηγορία 
του επενδυτή και με τιμή εκκίνησης την αξία αγοράς του 
οικοπέδου πλέον το 50% της αξίας των παγίων (ή μόνο το 
50% της αξίας των παγίων εφ’όσον υπάρχει ενοικίαση του 
οικοπέδου), όπως αυτά εκτιμήθηκαν από τον Φορέα Διοί¬ 
κησης και Διαχείρισης του ΒΙΟ.ΠΑ. Ζερβοχωρίου. Από το 
αντίτιμο της δημοπρασίας ο Φορέας Διοίκησης και Δια¬ 
χείρισης του ΒΙΟ.ΠΑ. Ζερβοχωρίου αποδίδει στον πρώην 
ιδιοκτήτη το 60% της αξίας του οικοπέδου, όπως αυτή 
έχει διαμορφωθεί έως εκείνη την χρονική στιγμή (εάν 
υπάρχει διακανονισμός στην καταβολή της συνολικής 
αξίας του οικοπέδου), και το 50% της αξίας των παγίων 
όπως προεκτιμήθηκαν και συμφωνήθηκε και από τον 
επενδυτή, και παρακρατεί το επί πλέον ποσόν. Στην περί¬ 
πτωση ενοικίασης του γηπέδου αποδίδεται μόνο η προα- 
ναφερόμενη αξία των παγίων. Η δημοπρασία επαναλαμ¬ 
βάνεται έως την επίτευξη αποτελέσματος. Τα έξοδα των 
δημοπρασιών (δημοσιεύσεις κλπ) βαρύνουν τον επενδυ¬ 
τή και παρακρατούνται από το αντίτιμο σε βάρος του. 

2.2.3. Σε κάθε περίπτωση απαγορεύεται ρητά η επενοι- 
κίαση σε τρίτους του οικοπέδου, χωρίς την σύμφωνη γνώ¬ 
μη του Φορέα Διοίκησης & Διαχείρισης του ΒΙΟ.ΠΑ. Ζερ¬ 
βοχωρίου. 

2.2.4. Μεταπώληση του γηπέδου γίνεται μόνο τουλάχι¬ 
στον μία 5-ετία μετά την ολοκλήρωση της επένδυσης. Για 
την μεταπώληση του γηπέδου και των εγκαταστάσεων 
του απαιτείται η σύμφωνη γνώμη του Φορέα Διοίκησης 
και Διαχείρισης του ΒΙΟ.ΠΑ. Ζερβοχωρίου ως προς την 
τήρηση των όρων εγκατάστασης της νέας επιχείρησης 
στο ΒΙΟ.ΠΑ. Ζερβοχωρίου. 

2.2.5. Απαγορεύεται η, χωρίς την άδεια του Φορέα Διοί¬ 
κησης καιΔιαχείρισηςτου ΒΙΟ.ΠΑ. Ζερβοχωρίου μεταβο¬ 
λή του παραγωγικού σκοπού των επιχειρήσεων που εγκα¬ 
θίστανται στο ΒΙΟ.ΠΑ. Ζερβοχωρίου. Η μεταβολήτου πα¬ 
ραγωγικού σκοπού μιας επιχείρησης πρέπει να είναι 
σύμφωνη με το αρ. 2του 2545/1997. Η απαγόρευση αυτή 
ισχύει και για τους καθολικούς και ειδικούς εν γένει δια¬ 
δόχους των αρχικών ιδιοκτητών ή μισθωτών. Η χωρίς την 
ανωτέρω άδεια και η, παρά την απαγόρευση, μεταβολή 
του παραγωγικού σκοπού μιας επιχείρησης είναι άκυρη 
και δεν παράγει έννομο αποτέλεσμα απέναντι στο Φορέα 
Διοίκησης και Διαχείρισης του ΒΙΟ.ΠΑ. Ζερβοχωρίου. 
Επίσης απαγορεύεται η αύξηση της συνολικής ισχύος 
μιας εγκατεστημένης επιχείρησης στο ΒΙΟ.ΠΑ. Ζερβοχω¬ 
ρίου, χωρίς την γνώμη του Φορέα Διοίκησης και Διαχείρι- 
σηςτου ΒΙΟ.ΠΑ. Ζερβοχωρίου, 

2.3Δενεπιτρέπεταιηεντόςτου ΒΙΟ.ΠΑ. Ζερβοχωρίων ίδρυ¬ 
ση και λειτουργία πρατηρίου λιανικής πώλησης των προϊό- 
ντωντων επιχειρήσεων της παραγράφου του άρθρου 1. 


2.4 Οι διατάξεις του Ν. 2545/1997 «Περί βιομηχανικών 
και Επιχειρηματικών Περιοχών και άλλων διατάξεων» 
ισχύουν γενικώς και για το ΒΙΟ.ΠΑ. Ζερβοχωρίων. Όπου 
ο παρών κανονισμός αντίκειται σε αυτές τις διατάξεις επι¬ 
κρατούν οι τελευταίες. 

Άρθρο 3ο 

Το πολεοδομικό - ρυμοτομικό σχέδιο και οι όροι και οι 
περιορισμοί δόμησης καθορίζονται στην πολεοδομική 
μελέτη όπως αυτή ισχύει με την απόφαση 5478/19-10-01 
του ΓΓ της περιφέρειας Κεντρικής Μακεδονίας. 

ΚΕΦΑΛΑΙΟ II 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΙΔΙΟΚΤΗΤΩΝ 
ΤΩΝ ΑΚΙΝΗΤΩΝ ΚΑΙ ΟΙ ΠΕΡΙΟΡΙΣΜΟΙ ΤΗΣ 
ΙΔΙΟΚΤΗΣΙΑΣ ΤΟΥΣ. 

Άρθρο 4ο 

Οι ιδιοκτήτες ακινήτων του ΒΙΟ.ΠΑ. μετέχουν με το πο¬ 
σοστό ιδιοκτησίας τους στην συνολική έκταση στο μετο¬ 
χικό κεφάλαιο της εταιρείας που ασκεί τις αρμοδιότητες 
του Φορέα διαχείρισης ΒΙΟ.ΠΑ.. 

Άρθρο 5ο 

Οι επιχειρήσεις υποχρεούνται να διατηρούν σε καλή κα¬ 
τάσταση τα ανήκοντα σε αυτές καθώς και τα χρησιμοποι¬ 
ούμενα από αυτές κτίρια και τους ασκεπείς χώρους κα¬ 
τάλληλα εξωράίσμένους. 

Άρθρο 6ο 

Οι ιδιοκτήτες και οι εγκατεστημένοι στο ΒΙΟ.ΠΑ. Ζερ¬ 
βοχωρίων είναι υποχρεωμένοι να τηρούν τους όρους της 
εγκεκριμένης πολεοδομικής μελέτης. 

Α. ΓΕΝΙΚΟΙ ΟΡΟΙ 

Α.1 Το ελάχιστο ύψος των ορόφων είναι τρία (3.00) μέ¬ 
τρα σύμφωνα με τους όρους δόμησης που ορίζονται στην 
πολεοδομική μελέτη. 

Α.2 Σε κάθε κτίριο θα υπάρχουν τουλάχιστον δύο (2) 
εξωτερικές πόρτες , ανά μία στη πρόσοψη και στη πίσω 
αυλή για λόγους φορτοεκφόρτωσης και μία είσοδο προ¬ 
σωπικού - επισκεπτών. 

Α.3 Τα κλιμακοστάσια μπορεί να γίνονται από προκατα- 
σκευασμένα μεταλλικά στοιχεία. 

Α.4 Όπου τοποθετούνται ενεργητικά συστήματα βιοκλι- 
ματικής αρχιτεκτονικής (θερμοσίφωνες και φωτοσυσσω¬ 
ρευτές )αυτοί θα πρέπει να ακολουθούν τις κλίσεις στέ¬ 
γης και να είναι αθέατες. 

Κατά τα υπόλοιπα ισχύουν οι διατάξεις του ΓΟΚ όπως 
αυτός ισχύει. 

Β. ΘΕΣΕΙΣ ΣΤΑΘΜΕΥΣΗΣ 

- Εντός κάθε οικοπέδου ,του οποίου η ελάχιστη αρτιό¬ 
τητα είναι 950τ.μ. υπολογίζονται υποχρεωτικά δύο (2) θέ¬ 
σεις χώρων στάθμευσης . Δεν επιτρέπεται η χρήση της 
πρασιάς για στάθμευση αυτοκινήτων παρά μόνο για στά¬ 
ση. Οι κοινόχρηστοι χώροι στάθμευσης θα διανεμηθούν 
ανάλογα με τον αριθμό των εργαζομένων της κάθε επι¬ 
χείρησης. 

Γ. ΤΟΠΟΘΕΤΗΣΗ ΚΤΙΡΙΩΝ 

- Η τοποθέτηση των κτιρίων πρέπει να γίνεται σύμφωνα 
με τις διατάξεις του ΓΟΚ. 

Δ. ΟΙΚΟΔΟΜΙΚΑ ΣΤΟΙΧΕΙΑ 

- Τα αρχιτεκτονικά στοιχεία καιτα υλικά κατασκευής του 
Φέροντα οργανισμού , του κελύφους και της στέγασης 
μπορεί να είναι από προκατασκευασμένα στοιχεία. 

ΚΕΦΑΛΑΙΟ III 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΕΠΙ ΚΟΙΝΟΚΤΗΤΩΝ 
ΚΑΙ ΚΟΙΝΟΧΡΗΣΤΩΝ ΑΚΙΝΗΤΩΝ ,ΚΤΙΣΜΑΤΩΝ 

ΕΓΚΑΤΑΣΤΑΣΕΩΝ , ΧΩΡΩΝ, ΕΡΓΩΝ ΚΑΙ ΥΠΗΡΕΣΙΩΝ 
ΚΑΙ ΟΙ ΠΕΡΙΟΡΙΣΜΟΙ ΑΥΤΩΝ 

Άρθρο 7ο 

Ο Φορέας Διαχείρισης διατηρεί το αποκλειστικό δικαί¬ 
ωμα να ρυθμίζει την κατεύθυνση πεζών και οχημάτων 
στουςχώρουςτου Βιοτεχνικού Πάρκου και να μεριμνά για 
όλα τα ανακύπτοντα προβλήματα κυκλοφορίας συνεργα- 
ζόμενος με αρμόδιες τοπικές αρχές. 

Άρθρο 8ο 

8.1 Επιτρέπεται η στάθμευση οχημάτων μόνο σους ειδι¬ 
κά διαμορφωμένους χώρους σταθμεύσεως με μέγιστο 
χρόνο παραμονής (8) οκτώ ώρες. Η φόρτωση και εκφόρ- 
τωση προϊόντων ή πρώτων υλών ή μεταφορά υλικών κλπ 
πρέπει να διενεργείται κατά τρόπο που θα διασφαλίζει 
την καθαριότητα των κοινοχρήστων και κοινοκτήτων χω¬ 
ρών. 

8.2 Οι χώροι πρασίνου και οι χώροι εξωράίσμού θα δια¬ 
μορφώνονται βάσει υποχρεωτικώς τηρουμένων προδια¬ 
γραφών καθοριζομένων από τον Φορέα Διαχείρισης. 

Η συντήρηση των χώρων πρασίνου και των λοιπών χώ¬ 
ρων εξωράίσμού του ΒΙΟ.ΠΑ. είναι υποχρεωτική για το 
σύνολο των εγκατεστημένων και των ιδιοκτητών γης. 

8.3 Ο φωτισμός των χώρων και η τοποθέτηση πληρο¬ 
φοριακών ή διαφημιστικών πινακίδων εναπόκειται στην 
αποκλειστική αρμοδιότητα του Φορέα Διαχείρισης. 

8.4 Εφόσον οι ιδιοκτήτες γης ή οι εγκατεστημένες επι¬ 
χειρήσεις επιθυμούν, μπορούν να περιφράξουν το οικό¬ 
πεδο τους. Η ενέργεια αυτή πραγματοποιείται με δική 
τους δαπάνη και σύμφωνα με τις διατάξεις ΓΟΚ. 

8.5 Δεν επιτρέπεται η χρήση των κοινοχρήστων και κοι- 
νοκτήτων χώρων για άλλες χρήσεις πλην των αναφερο- 
μένων στα προηγούμενα άρθρα (κυκλοφορία πεζών και 
οχημάτων ,στάθμευση οχημάτων, χώροι πρασίνου , ειδι¬ 
κές εγκαταστάσεις) καιτωνπροσδιοριζόμενων στο οικείο 
Πολεοδομικό -Ρυμοτομικό Σχέδιο. 

Άρθρο 9ο 

9.1 Οι επιχειρήσεις καθώς και οι ιδιοκτήτες μη παραχω- 
ρημένης γης πρέπει να καταβάλλουν κάθε δυνατή επιμέ¬ 
λεια για να αποφεύγεται η πρόκληση (επαγωγή) ζημίας 
στους δρόμους του ΒΙΟ.ΠΑ. Ζερβοχωρίων και να κατα¬ 
βάλλουν στο Φορέα Διαχείρισης ή στον αρμόδιο Οργανι¬ 
σμό Κοινής Ωφέλειας αποζημίωση για κάθε ζημία που 
προξένησαν από αμέλεια σε δρόμους, χώρους στάθμευ¬ 
σης, χώρους πρασίνου , υπονόμους ,οχετούς, σωλήνες 
ύδρευσης και κρουνούς υδροληψίας για πυρόσβεση, κα¬ 
λώδια ηλεκτροδότησης και τηλεφωνιοδότησης και λοιπά 
δίκτυα και εγκαταστάσεις. 

9.2 Οι επιχειρήσεις δεν επιτρέπεται να σχηματίζουν χώ¬ 
ρους σκουπιδιών ή αχρήστων μέσα στα κτίρια ή έξω από 
αυτά. Όλα τα σκουπίδια και άχρηστα που πιθανώς σω¬ 
ρεύονται εντός των χώρων των επιχειρήσεων καθώς και 
άλατα χρησιμοποιημένα κιβώτια (χάρτινα, ξύλινα, μεταλ¬ 


λικά, πλαστικά κ.λπ.) πρέπει να μεταφέρονται με μέριμνα 
της κάθε επιχείρησης εκτός του χώρου του ΒΙΟ.ΠΑ. Ζερ¬ 
βοχωρίων σύμφωνα με τις υποδείξεις των αρμοδίων αρ¬ 
χών. Γενικώς οι επιχειρήσεις υποχρεούνται να διατηρούν 
τους χώρους των μονάδων τους καθαρούς και σε καλή 
κατάσταση και τάξη. 

9.3 Κάθε επιχείρηση που εγκαθίσταται στο ΒΙΟ.ΠΑ. 
Ζερβοχωρίου υποχρεούται να συγκεντρώνει τα οικιακά 
και βιομηχανικά απορρίμματα μέσα σε κατάλληλα δοχεία 
στην καθορισμένη θέση, ώστε να είναι ευχερής η συλλο¬ 
γή αυτών από την υπηρεσία αποκομιδής των απορριμμά¬ 
των. Κάθε επιχείρηση υποχρεούται να μεριμνά για την με 
δική της δαπάνη αποκομιδή βιομηχανικών απορριμμάτων 
μεγάλου όγκου ή οχληρής φύσεως, συμμορφούμενη με 
τις υποδείξεις του Φορέα Διοίκησης & Διαχείρισης του 
ΒΙΟ.ΠΑ. Ζερβοχωρίου και επιβαρυνόμενη πιθανά με πρό¬ 
σθετα τέλη αποκομιδής αυτών. 

9.4 Κάθε επιχείρηση της οποίας τα βιομηχανικά από¬ 
βλητα απαιτούν είδος Καθαρισμού διαφορετικό από το 
βιολογικό, υποχρεούται να προβαίνει στον καθορισμό αυ¬ 
τό με δικά της μέσα βάσει των ισχυουσών διατάξεων. Η 
σύνδεση με το δίκτυο αποχέτευσης γίνεται κατόπιν 
έγκρισης του Φορέα Διοίκησης και Διαχείρισης του 
ΒΙΟ.ΠΑ. Ζερβοχωρίου εφ’ όσον η σύνθεση των αποβλή¬ 
των είναι συμβατή με την Μ.Β.Κ. του ΒΙΟ.ΠΑ. Ζερβοχωρί¬ 
ου . Σε περίπτωση κατά την οποία ο Φορέας Διοίκησης και 
Διαχείρισης του ΒΙΟ.ΠΑ. Ζερβοχωρίου διαπιστώσει ότι η 
κάθε είδους όχληση, που προκαλείται από εγκατεστημέ¬ 
νη στο ΒΙΟ.ΠΑ. Ζερβοχωρίου επιχείρηση είναι υπερβολι¬ 
κή, ή σε περίπτωση που μετά την έναρξη της λειτουργίας 
της επιχειρήσεως ανακύψουν προβλήματα προκλήσεως 
υπερβολικής οχλήσεως από αυτήν, έχει το δικαίωμα να 
επιβάλλει στην επιχείρηση αυτή την λήψη των αναγκαίων 
μέτρων για την άρση της οχλήσεως με δαπάνες της επι¬ 
χείρησης. Σε περίπτωση δε μη συμμορφώσεως ο Φορέας 
Διοίκησης και Διαχείρισης του ΒΙΟ.ΠΑ. Ζερβοχωρίου δύ- 
ναται να προτείνει στις αρμόδιες Υπηρεσίες ακόμη καιτην 
διακοπή λειτουργίας της επιχείρησης. 

9.5 Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης και Διαχείρισης του ΒΙΟ.ΠΑ. Ζερβοχω¬ 
ρίων. 

9.6 Απαγορεύεται απολύτως σε οποιαδήποτε εγκατε¬ 
στημένη στο ΒΙΟ.ΠΑ Ζερβοχωρίου επιχείρηση η ανόρυξη 
φρεάτων για την προμήθεια ύδατος ή η εκσκαφή απορ¬ 
ροφητικών βόθρων χωρίς την έγγραφη άδεια του Φορέα 
Διοίκησης και Διαχείρισης του ΒΙΟ.ΠΑ. Ζερβοχωρίου η 
οποία χορηγείται αφού προηγουμένως εξασφαλισθεί η 
απαιτούμενη έγκριση από τις οικείες Αρχές. 

9.7. Απαγορεύεται απολύτως σε οποιαδήποτε εγκατα- 
στημένη στο ΒΙΟ.ΠΑ. Ζερβοχωρίου επιχείρηση, ιδιοκτήτη 
κτιρίου ή τρίτο, να καταλαμβάνει, να περιφράσσει, μόνιμα 
ή προσωρινά δρόμους, πεζοδρόμια, κοινόχρηστους ή 
κοινόκτητους χώρους. 

9.8. Απαγορεύεται απολύτως η τοποθέτηση αντικειμέ¬ 
νων, πρώτων και βοηθητικών υλών, μηχανημάτων ή άλ¬ 
λων εγκαταστάσεων, στα πεζοδρόμια ή στους δρόμους ή 
στις πλατείες, που δημιουργούν κακή εικόνα, προβλήμα¬ 
τα ασφαλείας ή εμποδίζουν τη διέλευση των πεζών και 
οχημάτων. Δεν επιτρέπεται η εγκατάλειψη παλαιών οχη¬ 
μάτων στους δρόμους και τις πλατείες του ΒΙΟ.ΠΑ. Ζερ- 

βοχωρίου όπως επίσης και μόνιμη στάθμευση σε αυτούς 
τους χώρους. 

9.9 Κάθε επιχείρηση είναι υποχρεωμένη να τηρεί τον 
ισχύοντα κανονισμό ασφαλείας. 

Άρθρο 10ο 

10.1 Ο Φορέας Διαχείρισης διατηρείτο δικαίωμα να κα¬ 
θορίσει την θέση και τον τρόπο προβολής των εγκατε¬ 
στημένων επιχειρήσεων και να τοποθετήσει πληροφορια¬ 
κά σήματα ή πινακίδες μόνο στους ιδιόκτητους χώρους 
κάθε επιχείρησης. 

10.2 Επιτρέπεται η τοποθέτηση πινακίδων ή σημάτων 
ενδεικτικών του ονόματος των επιχειρήσεων μόνο στους 
ιδιοκτήτους χώρους κάθε επιχείρησης. 

10.3 Η παράβαση κάποιας από τις παραπάνω υποχρεώ¬ 
σεις των επιχειρήσεων όπως αυτές ορίζονται στα άρθρα 
8 και 9 παρέχει το δικαίωμα στο Φορέα Διαχείρισης να 
προβεί στην άρση της παραβιάσεως με δαπάνες του πα¬ 
ραβάτη. 

10.4 Τυχόν παράβαση οποιαδήποτε από τις παραπάνω 
διατάξεις παρέχει το δικαίωμα στο Φορέα Διοίκησης & 
Διαχείρισης του ΒΙΟ.ΠΑ. Ζερβοχωρίου. να καταγγείλει 
την παράβαση στις αρμόδιες αρχές, να καλέσει τον πα¬ 
ραβάτη να θεραπεύσει την παράβαση και σε περίπτωση 
μη συμμορφώσεως αυτού να προβεί ο ίδιος ο Φορέας Δι¬ 
οίκησης &Διαχείρισηςτου ΒΙΟ.ΠΑ. Ζερβοχωρίου είτε στη 
θεραπεία της παραβάσεως με δαπάνεςτου παραβάτη, εί¬ 
τε στην επιβολή του μέτρου της προσωρινής διακοπής 
της λειτουργίας της επιχειρήσεως του παραβάτη μέχρι 
συμμορφώσεως αυτού. 

ΚΕΦΑΛΑΙΟ IV 

ΔΙΟΙΚΗΣΗ ΚΑΙ ΔΙΑΧΕΙΡΙΣΗ ΒΙΟ.ΠΑ. ΖΕΡΒΟΧΩΡΙΩΝ. 
ΥΠΟΧΡΕΩΣΕΙΣ ΦΟΡΕΑ ΔΙΑΧΕΙΡΙΣΗΣ ΚΑΙ ΤΩΝ ΕΓΚΑ- 
ΤΕΣΤΙΜΕΝΩΝ ΣΕ ΑΥΤΟ ΕΠΙΧΕΙΡΗΣΕΩΝ . ΑΜΟΙΒΗ ΤΟΥ 
ΦΟΡΕΑ ΔΙΑΧΕΙΡΙΣΗΣ ΓΙΑ ΤΙΣ ΠΑΡΕΧΟΜΕΝΕΣ ΑΠΟ ΑΥ¬ 
ΤΟΝ ΥΠΗΡΕΣΙΕΣ , ΔΑΠΑΝΕΣ ΚΑΙ ΤΡΟΠΟΣ ΚΑΤΑΝΟΜΗΣ 
ΣΤΟΥΣ ΙΔΙΟΚΤΗΤΕΣ ΚΑΙ ΤΙΣ ΕΓΚΑΤΕΣΤΗΜΕΝΕΣ ΕΠΙΧΕΙ¬ 
ΡΗΣΕΙΣ . ΤΡΟΠΟΣ ΚΑΙ ΕΙΔΟΣ ΕΚΜΕΤΑΛΛΕΥΣΗΣ ΤΩΝ 
ΚΟΙΝΟΚΤΗΤΩΝ ΧΩΡΩΝ, ΕΡΓΩΝ ΚΑΙ ΥΠΗΡΕΣΙΩΝ . ΥΠΟ¬ 
ΧΡΕΩΣΕΙΣ ΓΙΑ ΤΗΝ ΣΥΝΤΗΡΗΣΗ ΚΑΙ ΑΝΑΠΤΥΞΗ ΤΩΝ 
ΕΡΓΩΝ ΥΠΟΔΟΜΗΣ ΤΗΣ ΒΕΠΕ ΚΑΙ ΚΑΘΕ ΑΛΛΗ ΑΝΑ¬ 
ΓΚΑΙΑ ΛΕΠΤΟΜΕΡΕΙΑ. 

Άρθρο 11ο 

11.1 Στο ΒΙΟ.ΠΑ. Ζερβοχωρίων παρέχονται για την εξυ¬ 
πηρέτηση των εγκατεστημένων σε αυτό επιχειρήσεων, 
από το Φορέα Διαχείρισης, από Οργανισμούς Κοινής 
Ωφέλειας ή από εξουσιοδοτημένα νομικά πρόσωπα από 
το Φορέα Διαχείρισης, οι εξής υπηρεσίες: 

α. Διοίκηση, 

β. Καθαριότητα, φωτισμός και εξωραϊσμός των κοινο¬ 
χρήστων χώρων (στεγασμένων και υπαιθρίων), 

γ. Υδροδότηση (ύδρευση επιχειρήσεων, υδροληψία για 
πυρόσβεση στις οδούς ΒΙΟ.ΠΑ.) και 

δ. Επεξεργασία και διάθεση λυμάτων. 

11.2 Οι επιχειρήσεις καθώς και οι ιδιοκτήτες μη παρα- 
χωρημένης γης είναι υποχρεωμένοι να αποδεχθούν τις 
υπηρεσίες που αναφέρονται στην παράγραφο 1 του πα¬ 
ρόντος καταβάλλοντας στον Φορέα Διαχείρισης ή στους 
άνω τρίτους τις αναλογούσες δαπάνες οι οποίες καθορί¬ 
ζονται για την κάλυψη των δαπανών παροχής των υπηρε¬ 
σιών αυτών. 


Ειδικότερα οι δαπάνες κάθε επιχείρησης για την παρο¬ 
χή των υπό στοιχείων α. και β. υπηρεσιών επιμερίζονται 
αναλογικά με βάση την αναλογία της επιφάνειας του οι¬ 
κοπέδου κάθε επιχείρησης όπως προκύπτει από τις οικεί¬ 
ες συμβάσεις περιλαμβανομένου του δικαιώματος επιλο¬ 
γής προς την συνολική επιφάνεια του ΒΙΟ.ΠΑ. Για την 
υδροδότηση ισχύει ο σχετικός κανονισμός υδροληψίας 
ενώ το αντίτιμο του καταναλισκόμενου νερού το οποίο βα¬ 
ρύνει την κάθε επιχείρηση, καταβάλλεται στο Φορέα ή 
στους κατά τα ανωτέρω τρίτους. Σε ότι αφορά τις δαπά¬ 
νες των υπηρεσιών επεξεργασίας και διάθεσης λυμάτων 
αυτές επιμερίζονται με βάση την ποσότητα και ποιότητα 
των αποβλήτων δυνάμενες να αναθεωρούνται ετησίως. 

Η αναθεώρηση αυτή είναι υποχρεωτική για τους εγκα¬ 
τεστημένους και τους ιδιοκτήτες γης μέχρις ότου τα ορι¬ 
ζόμενα στο άρθρο 17 του παρόντος δικαστήρια επί των 
τυχών αντιρρήσεων τους χωρίς να δικαιούνται να αρνη- 
θούν την καταβολή των δαπανών αυτών. Σημειώνεται ότι 
οι εκδιδόμενοι από το Φορέα Διαχείρισης λογαριασμοί 
καθώς και τα αντίγραφατους αποτελούν πλήρη απόδειξη 
των οφειλών των εγκατεστημένων επιχειρήσεων και των 
ιδιοκτητών γης. 

Η συμμετοχή των ιδιοκτητών μη παραχωρημένης γης 
στις δαπάνες υπολογίζεται με βάση μειωμένους συντελε¬ 
στές που καθορίζει με απόφαση του ο Φορέας Διαχείρι¬ 
σης του ΒΙΟ.ΠΑ. Ζερβοχωρίων. 

Αποκλείεται η προσφυγή σε ασφαλιστικά μέτρα εκ μέ¬ 
ρους των εγκατεστημένων και των ιδιοκτητών γης παραι- 
τουμένων παντός σχετικού δικαιώματος τους. 

Άρθρο 12ο 

Η εγκατάσταση και λειτουργία στο ΒΙΟ.ΠΑ. Ζερβοχω¬ 
ρίων αρχών ή υπηρεσιών κοινής ωφέλειας που ολοκλη¬ 
ρώνει τον κύκλο των παρεχόμενων προς τις επιχειρήσεις 
και το προσωπικό το απασχολούμενο σε αυτές υπηρε¬ 
σιών και διευκολύνσεων ανάγεται στην γενικότερη μέρι¬ 
μνα του Φορέα Διαχείρισης ο οποίος πάντως δε δεσμεύ¬ 
εται σε καμία περίπτωση χρονικά για την υλοποίηση τους. 

Άρθρο 13ο 

Το αντίτιμο του καταναλισκόμενου από τις επιχειρήσεις 
ηλεκτρικού ρεύματος και φυσικού αερίου καθώς και τα 
τέλη τηλεφωνικών συνδιαλέξεων με τις τυχόν ισχύουσες 
κατά περίπτωση πάγιες επιβαρύνσεις βαρύνουν τις επι¬ 
χειρήσεις και καταβάλλονται από αυτές απευθείας στον 
οργανισμό ή επιχείρηση που παρέχει τις υπηρεσίες αυ¬ 
τές. 

Άρθρο 14ο 

14.1 Οι δαπάνες οι οποίες βαρύνουν τις εγκατεστημέ¬ 
νες επιχειρήσεις και τους ιδιοκτήτες γης καθορίζονται ως 
εξής: 

α. Δαπάνες συντήρησης, ασφάλισης, βελτίωσης και 
επισκευής εγκαταστάσεων, δικτύων, κοινοχρήστων χώ¬ 
ρων κ.λπ. 

β. Δαπάνες λειτουργίας και συντήρησης του Κεντρικού 
Συστήματος Καθαρισμού Λυμάτων και Βιομηχανικών 
αποβλήτων καθώς και της τελικής διάθεσης αυτών. 

γ. Δαπάνες για την τοποθέτηση και συντήρηση τυπο¬ 
ποιημένων πλαισίων ή στοιχείων ανάρτησης πληροφο¬ 
ριακών ή διαφημιστικών πινακίδων. 

δ. Γ ενικά έξοδα διοίκησης και διαχείρισης του ΒΙΟ.ΠΑ. 
(αμοιβέςπροσωπικού, εργοδοτικέςεισφορές). 

ε. Κάθε άλλη μη ρητά κατονομαζόμενη κοινόχρηστη δα¬ 
πάνη που έχει σχέση με τον ευπρεπισμό, τη λειτουργικό¬ 
τητα κοίτην ασφάλεια του ΒΙΟ.ΠΑ. 

14.2 Οι εγκατεστημένες επιχειρήσεις καθώς και οι ιδιο¬ 
κτήτες μη παραχωρημένης γης οφείλουν να καταβάλ¬ 
λουν στο Φορέα Διαχείρισης ή στους άνω τρίτους το επι¬ 
μεριζόμενο σε αυτές ποσό στην τακτή προθεσμία και με 
τον τρόπο που θα τους καθορίσει αυτός ή οι ως άνω τρί¬ 
τοι. 

Η επιβάρυνση των ιδιοκτητών μη παραχωρημένης γης 
προσδιορίζεται με βάση μειωμένους συντελεστές που κα¬ 
θορίζονται με απόφαση του Φορέα Διαχείρισης. 

Κανένας δεν δικαιούται να αρνηθεί την καταβολή των 
δαπανών αυτών υποχρεούμενος προς αυτό μέχρι να απο- 
φανθούντα Δικαστήρια κατά το άρθρο 17 του παρόντος 
επί των τυχών αντιρρήσεων του. Σημειώνεται ότι οι εκδι- 
δόμενοι από το Φορέα Διαχείρισης λογαριασμοί καθώς 
και τα αντίγραφα τους αποτελούν πλήρη απόδειξη των 
οφειλών των εγκατεστημένων επιχειρήσεων και των ιδιο¬ 
κτητών γης. 

Αποκλείεται η προσφυγή σε ασφαλιστικά μέτρα εκ μέ¬ 
ρους των εγκατεστημένων και των ιδιοκτητών γης παραι- 
τουμένων παντός σχετικού δικαιώματος τους. 

Άρθρο 15ο 

Η ασφάλιση των κτιριακών εγκαταστάσεων κατά κινδύ¬ 
νων πυρκαγιάς, πλημμύρας, εκρήξεων είναι υποχρεωτι¬ 
κή. Η σχετική δαπάνη βαρύνει τους ιδιοκτήτες ή μισθωτές 
των χώρων. 

ΚΕΦΑΛΑΙΟ V 

ΔΙΑΔΙΚΑΣΙΑ ΕΛΕΓΧΟΥ ΤΩΝ ΕΠΙΧΕΙΡΗΣΕΩΝ ΑΠΟ ΤΟ 
ΦΟΡΕΑ ΔΙΑΧΕΙΡΙΣΗΣ ΒΙΟ.ΠΑ., Η ΔΙΑΧΕΙΡΙΣΗ ΤΟΥ 
ΒΙΟ.ΠΑ. 

Άρθρο 16ο 

Ο Φορέας Διαχείρισης μία φορά το χρόνο τουλάχιστο 
ασκεί έλεγχο στις εγκατεστημένες στο ΒΙΟ.ΠΑ. επιχειρή¬ 
σεις. Ο έλεγχος αποσκοπεί στη διαπίστωση της τήρησης 
του παρόντος Κανονισμού , των συμβατικών υποχρεώσε¬ 
ων των επιχειρήσεων και την εφαρμογή της κείμενης νο¬ 
μοθεσίας περί Βιομηχανικών Περιοχών. 

Άρθρο 17ο 

Διαφορές οι οποίες ανακύπτουν μεταξύ του Φορέα Δια¬ 
χείρισης, των εγκατεστημένων στο ΒΙΟ.ΠΑ. επιχειρήσεων 
και των ιδιοκτητών γης και ανάγονται στην ερμηνεία και 
την εφαρμογή του παρόντος κανονισμού ή σε ενδεχόμε¬ 
να κενά αυτού λύνονται αποκλειστικά από τα δικαστήρια 
του Πολυγύρου. 

ΚΕΦΑΛΑΙΟ VI 

ΟΡΟΙ ΚΑΙ ΠΕΡΙΟΡΙΣΜΟΙ ΠΟΥ ΑΠΟΣΚΟΠΟΥΝ ΣΤΗΝ 
ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΣΥΜΦΩΝΑ ΜΕ ΤΗΝ 
ΕΓΚΕΚΡΙΜΕΝΗ ΜΠΕ 

Άρθρο 18ο 

18.1 Οριακές τιμές ρυπαντικών φορτίων με την ισχύου- 
σα νομοθεσία 

Για τις βιομηχανικές - βιοτεχνικές μονάδες που εγκαθί¬ 
στανται πρέπει να τηρούνται τα ακόλουθα: 

18.1.1 Επιτρεπόμενο όριο συγκέντρωσης σωματιδια- 
κώνεκπομπών: ΕΙΟΟπιρ/Νπι 3 (Π.Δ. 1180/1981) 

18.1.2 Εκπομπές αμιάντου £0,1 πις;/ Νπι 3 , εφόσον η πα¬ 


ροχή απαερίων είναι >5000 πι 3 /ώρα και το επιτρεπόμενο 
φορτίο αμιάντου στην ατμόσφαιρα >0,5 ρήώρα (ΚΥΑ 
8243/1113/91, άρθρο 3, παράγραφος 3β-ΦΕΚ 
138/Β/8.3.1991) 

18.1.3 Για τους υπόλοιπους αέριους ρύπους θα ακο¬ 
λουθείται το Π.Δ. 1180/1981 

18.1.4 Βιομηχανικοί λέβητες: να τηρούνται οι διατάξεις 
της Υπ. Απ. 11294/1993 (ΦΕΚ 26413/1993) (για αέρια και 
υγρά καύσιμα) και της ΚΥΑ 11535/1993 ΦΕΚ 328Β/1993 
(για στερεά καύσιμα) 

18.1.5 Υγρά απόβλητα: δεν επιτρέπεται η εγκατάσταση 
μονάδων που παράγουν απόβλητα από την παραγωγική 
τους διαδικασία. Η διάθεση των λυμάτων προσωπικού και 
των αποβλήτων καθαρισμού χώρων των βιομηχανικών- 
βιοτεχνικών μονάδων να γίνεται στο δίκτυο ακαθάρτων 
του ΒΙΟ.ΠΑ. ,μετά από άδεια του Φορέα διαχείρισης του 
ΒΙΟ.ΠΑ. και με όρους διάθεσης που θα προβλέπονται από 
το σχετικό κανονισμό του Φορέα. Επιπλέον να τηρούνται 
οι περιβαλλοντικοί όροι για τη λειτουργία των επί μέρους 
βιομηχανικών μονάδων. 

18.1.6 Στερεά και λασπώδη απόβλητα: η περισυλλογή, 
μεταφορά και αποθήκευση των στερεών αποβλήτων, να 
γίνεται σύμφωνα με την ισχύουσα νομοθεσία, να τηρού¬ 
νται δε οι διατάξεις των πιο κάτω αποφάσεων, όπως αυ¬ 
τές ισχύουν 

Υγ Δ/ξη Ειβ/301/10.2.1964 (ΦΕΚ 23/Β/14.2.1964) περί 
συλλογής αποκομιδής και διάθεσης στερεών απορριμμά¬ 
των. 

ΚΥΑ 49541/1424//86 (ΦΕΚ 444/Β/86), όπως αυτή τροπο¬ 
ποιήθηκε με την ΚΥΑ 29728/824/96 (ΦΕΚ 358/Β/96), περί 
στερεών μη τοξικών αποβλήτων και λασπών. 

ΚΥΑ 72751/3054/84 (ΦΕΚ 665/Β/85), περί τοξικών και 
επικινδύνων αποβλήτων. 

ΚΥΑ 19744/454/88 (ΦΕΚ 166/Β/88), περί μεταφοράς επι¬ 
κίνδυνων αποβλήτων. 

Οδηγία της Ευρωπαϊκής Ένωσης: 89/369/ΕΟΚ, περί 
καύσης στερεών αποβλήτων. 

Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις 

Ατμόσφαιρα: όπως καθορίζονται στις Π.Υ.Σ. 
99/10.7.1987 (ΦΕΚ 135 Α) και Π.Υ.Σ 25/18.3.1988 (ΦΕΚ 52 
Α) 

Στερεά απόβλητα: Γ ια τη διαχείριση και διάθεση των 
στερεών αποβλήτων και λασπών του ΒΙΟ.ΠΑ. να λαμβά- 
νονται σχετικές άδειες από τις Νομαρχιακές Υπηρεσίες 
με βάση την ισχύουσα νομοθεσία. Γ ια τις μέγιστες επι¬ 
τρεπόμενες φορτίσεις των χώρων απόθεσης στερεών 
αποβλήτων να τηρούνται οι διατάξεις της Υ.Α. 
80568/4225/ 22.3.1991 (ΦΕΚ 641/Β/91) όπως ισχύει 
(εφαρμογή Οδηγίας 86/278/ΕΟΚ), περί μεγίστων επιτρε¬ 
πόμενων φορτίσεων των χώρων απόθεσης στερεών απο¬ 
βλήτων. 

Η στάθμη θορύβου από τη λειτουργία των εγκατεστη¬ 
μένων μονάδων δεν πρέπει να υπερβαίνει το ανώτατο 
όριο των 70 άΒ(Α) μετρούμενο στα όρια του οικοπέδου 
της κάθε εγκατάστασης (άρθρο 2, παράγραφος 5, του 
Π.Δ. 1180/81, ΦΕΚ 293/Α/6.10.1981). 

Ειδικά μέτρα 

Αντιμετώπιση θορύβων 

α. Οι επιχειρήσεις που ασκούν θορυβογόνες δραστη¬ 
ριότητες να στεγάζονται σε κτίρια με κατάλληλη ηχομό- 

νωση .Μηχανήματατα οποία απάτη φύση τους δημιουρ¬ 
γούν υψηλό θόρυβο (π.χ. αεροσυμπιεστές) ή κραδα¬ 
σμούς (π.χ. πρέσες) να τοποθετούνται σε κατάλληλα ηχο- 
μονωμένους κλωβούς ή να εφοδιάζονται με αντικραδα- 
σμικές βάσεις, κατά περίπτωση. 

β. Σε κάθε περίπτωση να τηρούνται τα επιτρεπόμενα 
όρια θορύβου που αναφέρονται στην παράγραφο 18.2.3. 
Προς τούτο θα διενεργούνται τακτικές μετρήσεις θορύ¬ 
βου από το Φορέα διαχείρισης του ΒΙΟ.ΠΑ. και σε περί¬ 
πτωση μη τήρησης των επιτρεπόμενων ορίων ο Φορέας 
θα εισηγείται στις αρμόδιες υπηρεσίες την επιβολή πρό¬ 
σθετων μέτρων προστασίας ή και διοικητικών κυρώσεων. 
Αντιμετώπιση ατμοσφαιρικής ρύπανσης 
α. Όσες βιομηχανικές - βιοτεχνικές μονάδες έχουν εκ¬ 
πομπές σωματιδίων, καπνού και άλλων ειδικών αέριων 
ρύπων κατά τη λειτουργία τους είναι υποχρεωμένες να 
εγκαταστήσουν συστήματα συγκράτησης αυτών και να 
συμμορφώνονται με τη σχετική νομοθεσία. 

β. Στους βιομηχανικούς καυστήρες πρέπει να γίνεται 
ρύθμιση και σωστή καύση ώστε οι εκπομπές να βρίσκο¬ 
νται στα επιτρεπόμενα όρια. 

γ. Ναλαμβάνονταιτα κατάλληλα μέτρα από κάθε μονά¬ 
δα που θα εγκαθίσταται εντός του ΒΙΟ.ΠΑ. για τον περιο¬ 
ρισμό των οσμών, που ενδεχομένως προκαλούνται από 
τη λειτουργία τους. 

Διαχείριση υγρών αποβλήτων 

α. Οι εντός του ΒΙΟ.ΠΑ. μονάδες να διαθέτουν τα υγρά 
απόβλητα τους (λύματα προσωπικού και νερά πλύσης 
χώρων) στο δίκτυο ακαθάρτων του ΒΙΟ.ΠΑ. μετά από 
άδεια του Φορέα διαχείρισης του ΒΙΟ.ΠΑ. και με όρους 
διάθεσης που θα προβλέπονται από το σχετικό κανονισμό 
του Φορέα. Δεν επιτρέπεται η διάθεση λάσπης με τα υγρά 
απόβλητα. Απαγορεύεται η απόρριψη λυμάτων των βιο¬ 
τεχνικών μονάδων του ΒΙΟ.ΠΑ. σε ανοιχτούς υδάτινους 
αποδέκτες (χείμαρρους, ρέματα) ή υπεδαφίως ή στο δί¬ 
κτυο όμβριων του ΒΙΟ.ΠΑ.. 

β. Η διαχείριση των μεταχειρισμένων ορυκτελαίων που 
προκύπτουν από τις αλλαγές λαδιών των μηχανημάτων , 
να γίνεται με μέριμνα της κάθε επιχείρησης και σύμφωνα 
με τη διαδικασία που προβλέπεται στην ΚΥΑ 
98012/2001/96(ΦΕΚ 40/Β), μη επιτρεπόμενης της ανεξέ¬ 
λεγκτης απόρριψής τους στο περιβάλλον ή μαζί με τα λοι¬ 
πά απόβλητα του εργοστασίου. 

γ. Τα όμβρια νερά από κάθε εργοστασιακή μονάδα να 
διατίθενται στο δίκτυο ομβρίωντου ΒΙΟ.ΠΑ.. Κατ’ εξαίρε¬ 
ση επιτρέπεται η διάθεση στο δίκτυο αυτό και απονέρων 
ασθενούς φορτίου (π.χ. απομαστεύσεις ατμολέβητων ) 
μόνο ύστερα από σχετική άδεια του Φορέα διαχείρισης 
του ΒΙΟ.ΠΑ. και εφόσον συντρέχουν ειδικοί λόγοι προς 
τούτο. 

Διαχείριση στερεών αποβλήτων 
Η περισυλλογή, μεταφορά και αποθήκευση των στερε¬ 
ών αποβλήτων κάθε μονάδας, να γίνεται σύμφωνα με τις 
διατάξεις των αποφάσεων, που αναφέρονται στην παρά¬ 
γραφο 18.1.6 του παρόντος άρθρου. 

18.3.5 Πρόληψη σεισμογενούς δράσεως 
Δεδομένης της υψηλής σεισμικότητας της περιοχής 
εγκατάστασης του ΒΙΟ.ΠΑ. επιβάλλεται η λήψη των απα¬ 
ραιτήτων προφυλάξεων και μέτρων κατά τη μελέτη και 
κατασκευή των έργων εγκατάστασης των βιοτεχνικών μο¬ 
νάδων μέσα στο ΒΙΟ.ΠΑ.. 


ΚΕΦΑΛΑΙΟ VII 

ΟΙΚΟΝΟΜΙΚΟΙ ΠΟΡΟΙ ΒΙΟ.ΠΑ. ΚΑΙ ΔΙΑΡΚΕΙΑ ΔΙΑΧΕΙ¬ 
ΡΙΣΤΙΚΗΣ ΠΕΡΙΟΔΟΥ 

Άρθρο 19ο 

Οι οικονομικοί πόροι του Φορέα διαχείρισης ΒΙΟ.ΠΑ. 
προέρχονται από την παροχή υπηρεσιών προς τις εγκα- 
ταστημένες επιχειρήσεις , από την αξιοποίηση της ακίνη¬ 
της και κινητής περιουσίας ,από επιχορηγήσεις -ενισχύ¬ 
σεις και κάθε άλλο νόμιμο τρόπο. 

Άρθρο 20ο 

Η διαχειριστική περίοδος του Φορέα Διαχείρισης του 
ΒΙΟ.ΠΑ. Ζερβοχωρίων είναι δωδεκάμηνης διάρκειας και 
αρχίζει την 1η Ιανουάριου κάθε έτους και λήγει την 31η 
Δεκεμβρίου. Εξαιρετικά η πρώτη διαχειριστική περίοδος 
θα αρχίσει από τη δημοσίευση του καταστατικού του Φο¬ 
ρέα Διαχείρισης ΒΙΟ.ΠΑ. στο τεύχος Ανωνύμων εταιρειών 
της Εφημερίδος της Κυβερνήσεως και θα λήξει την 31η 
Δεκεμβρίου. 

ΚΕΦΑΛΑΙΟ VIII 
ΛΟΙΠΕΣ ΔΙΑΤΑΞΕΙΣ 

Άρθρο 21ο 

21.1 Ο Φορέα διαχείρισης του ΒΙΟ.ΠΑ. Ζερβοχωρίων εί¬ 
ναι Ανώνυμη Εταιρεία Μη Κερδοσκοπικού Χαρακτήρα 
(ΜΚΟ) και λειτουργεί σύμφωνα με τις ισχύουσες διατά- 
ξεις. 

Η διοικητική διάρθρωση και στελέχωση του Φορέα Δια¬ 
χείρισης προσδιορίζεται από τις ανάγκες του Πάρκου. Ο 
Φορέας Διαχείρισης ή οι εξουσιοδοτημένες από αυτόν 
υπηρεσίες ελέγχουντην εύρυθμη λειτουργίατου ΒΙΟ.ΠΑ. 
, την ακριβή εκτέλεση και εφαρμογή από όλους τους υπό¬ 
χρεους των διατάξεων του παρόντος κανονισμού, διαπι¬ 
στώνουν τυχόν παραβάσεις και λαμβάνουν τα απαιτούμε- 
να μέτρα. 

Άρθρο 22ο 

22.1 Ο Φορέας Διαχείρισης μπορεί να συστήνει μόνιμες 
ή κατά περίπτωση συμβουλευτικές επιτροπές προκειμέ- 
νου να εξυπηρετήσει πιο αποτελεσματικά τη λειτουργία, 
τον έλεγχο και την ανάπτυξη του ΒΙΟ.ΠΑ.. 

22.2 Σε περίπτωση κατά την οποία, από αντικειμενικούς 
λόγους καθίσταται ανέφικτη η εφαρμογή ορισμένων δια¬ 
τάξεων του παρόντος κανονισμού, τα θέματα που προκύ¬ 
πτουν ρυθμίζονται αναλόγως με απόφαση του Φορέα 
Διαχείρισης. 

22.3 Εφόσον κατά τον χρόνο καταρτίσεως του Συμφώ¬ 
νου Εγκατάστασης υφίσταται αδυναμία εφαρμογής δια- 
τάξεωντου Κανονισμού γίνεται ρητή μνεία αυτού και ρυθ¬ 
μίζονται στο εν λόγω σύμφωνο όλα τα θέμα τα που προ¬ 
κύπτουν. 

22.4 Η τήρηση και εφαρμογή των διατάξεων του παρό¬ 
ντος Κανονισμού είναι καθολικώς υποχρεωτική τόσο από 
τις εγκαθισταμένες στο ΒΙΟ.ΠΑ. επιχειρήσεις καθώς και 
τους ιδιοκτήτες γης όσο και από τους καθολικούς και ειδι¬ 
κούς διαδόχους αυτών ανεξαρτήτως εάν ο Κανονισμός 
μνημονεύεται στις οικείες μεταβιβαστικές πράξεις ήτο πρό¬ 
γραμμα πλειστηριασμού ή την κατακυρωτική περίληψη. 

Άρθρο 23ο 

Ο παρών «Κανονισμός Λειτουργίας» είναι δυνατόν να 
τροποποιείται ύστερα από πρόταση του Φορέα Διοίκη¬ 
σης και Διαχείρισης του ΒΙΟ.ΠΑ. Ζερβιοχωρίου σύμφωνα 
με τη διάταξη της παρ.1 του άρθρου 12 του Ν. 2545/1997. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά την δημοσίευσή της στην 
Εφημερίδας της Κυβερνήσεως. 

Αθήνα, 1 Απριλίου 2005 

Με εντολή Υπουργού 
Ο Γενικός Διευθυντής 
ΓΕΩΡΓΙΟΣ ΤΣΟΥΚΑΣ 
-♦- 

Αριθ. 3605 (2) 

Τροποποίηση συστατικής πράξης της Δημοτικής Επιχεί¬ 
ρησης Ύδρευσης και Αποχέτευσης Καλλιθέας Νομού 
Δωδεκανήσου (Δ.Ε.Υ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξεις του Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθε-σίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1999. 

5. Τις διατάξεις του άρθρου 33 παρ. 1 του Ν. 3274/2004. 

6. Την αριθμ. 36/2005 απόφαση του Δημοτικού Συμβου¬ 
λίου Καλλιθέας. 

7. Την αριθμ. 36/2005 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης και Απο¬ 
χέτευσης Δήμου Καλλιθέας (Δ.Ε.Υ.Α.Κ.). 

8. Την αριθμ. 4699/Β/29.8.1997 (ΦΕΚ 891/τ. 
Β79.10.1097) απόφαση του Γε-νικού Γραμματέα Περιφέ¬ 
ρειας Νοτίου Αιγαίου «Περί μεταβίβασης δικαιώματος 
υπογραφής στους Προϊσταμένους Δ/νσεων και Τμημά¬ 
των της Γενικής Δ/νσης της Περιφέρειας στο Νομό 
Δωδ/σου, αποφασίζουμε: 


Εγκρίνουμε την τροποποίηση της συστατικής πράξης 
της Δημοτικής Επιχεί-ρησης Ύδρευσης και Αποχέτευσης 
Καλλιθέας (Δ.Ε.Υ.Α.Κ.), η οποία δημοσιεύθηκε στο ΦΕΚ 
1780/τ. Β'/24.9.1999 και προστίθενται τα ακόλουθα: 

Α) Διεύρυνση Σκοπού 

Τη διεύρυνση του σκοπού της Δημοτικής Επιχείρησης 
Ύδρευσης και Αποχέτευσης (Δ.Ε.Υ.Α.Κ.) Δήμου Καλλιθέ¬ 
ας και συγκεκριμένα τη μετάβαση της άρδευσης που βρί¬ 
σκεται στη διοικητική περιφέρεια του Δήμου Καλλιθέας. 

Β) Περιουσιακά Στοιχεία 

Από τη διεύρυνση των αρμοδιοτήτων της Δημοτικής 
Επιχείρησης Ύδρευσης και Αποχέτευσης Καλλιθέας 
(Δ.Ε.Υ.Α.Κ.) και τη μεταβίβαση της άρδευσης μεταβιβά¬ 
ζονται στην Δημοτική Επιχείρήση Ύδρευσης και Αποχέ- 
τευ-σης Καλλιθέας (Δ. Ε. Υ. Α. Κ.) τα έργα άρδευσης της πε¬ 
ριοχής αρμοδιότητας της επιχείρησης, τα οποία εκτελέ- 
στηκαν ή θα εκτελεσθούν με βάση εγκεκριμένες μελέτες 
καθώς και όλες οι εγκαταστάσεις άρδευσης. 

γ) Πόροι 

Στα έσοδα της Δημοτικής Επιχείρησης Ύδρευσης και 
Αποχέτευσης Καλλιθέας (Δ.Ε.Υ.Α.Κ.) από τη μεταβίβαση 
της άρδευσης, συμπεριλαμβάνονται και τα τέλη άρδευ¬ 
σης. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Καλλιθέας. 

Κατά τα λοιπά ισχύει η απόφαση του Διοικητικού Συμ¬ 
βουλίου αριθμ. 271/1999 καθώς και η υπ. αρ. 8308/ 
24.8.1999 απόφαση της Περιφέρειας Νοτίου Αιγαίου, η 
οποία δημοσιεύθηκε στο ΦΕΚ 1780/24.9.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Μαρτίου 2005 

Με Εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






